laion/Wikipedia-Exotic huggingface dataset:
קוראים לי סם

קוראים לי סם (באנגלית: I am sam) הוא סרט דרמה אמריקאי משנת 2001 שביים ג'סי נלסון, בכיכובם של שון פן, מישל פייפר ודקוטה פנינג. (באותה שנה היה שון פן מועמד לפרס האוסקר בקטגוריית השחקן הטוב ביותר.) הסרט עוסק בסם דוסון (שון פן), אב מוגבל בשכלו, המגדל את בתו לוסי לאחר שאמה נטשה אותה כשהייתה תינוקת (דקוטה פנינג). מוגבלותו של סם מקשה עליו מאוד במלאכת גידול בתו, והאדם היחיד שעוזר לו במלאכה זו היא שכנתו הסובלת מפוביות ואינה מעיזה לצאת מביתה. אולם, לוסי זוכה מאביה לאהבה רבה ועל אף כל חסרונותיו כאב, היא קשורה אליו מאוד. בית הספר מסייע ללוסי בדרכים שונות, ואינו מדווח לרשויות הרווחה על המצב בביתה, מתוך חשש, שהפקעת הילדה מאביה תגרום לבעיות קשות יותר מאלה שהיא באה לפתור. אולם, רשויות הרווחה מגלות את המצב בכוחות עצמן, ומחליטות לקחת את הילדה מאביה אל משפחה אומנת, על מנת לאפשר לה "חיים נורמליים". סם, שנותר חסר אונים, פונה לעורכת הדין ריטה האריסון, שמסכימה לעזור לו בחינם, עקב התערבות עם חברותיה שהיא מוכנה לעבוד גם ללא תמורה. ריטה מנסה לגייס את חבריו של סם כעדים לכך שסם הוא אבא טוב, אך בגלל שלכל חבריו יש גם כן מוגבלויות הם לא עדים טובים. לבסוף, אנני, שכנתו של סם, באה ומעידה, אך עורך דינם של המשפחה האומנת שובר אותה במשפט, והיא בוכה. בסופו של דבר סם מפסיד במשפט משום שעורך הדין של המשפחה האומנת מנצל בצורה צינית את מוגבלותו, מוכיח שוב ושוב שסם אינו חכם, מפחיד ומקניט את סם וגורם לו להתפרצות זעם ובכי בבית המשפט. לאחר המשפט סם מנסה להתקרב ללוסי בכך שהוא עובר לגור ליד המשפחה האומנת שבה היא מתגוררת. המשפחה האומנת מנסה להרחיק את לוסי מסם, אך לבסוף מתפשרת עם סם על אחריות חוקית משותפת בגידולה של לוסי. שון פן (סאם) מישל פייפר (ריטה) דקוטה פנינג (לוסי) דיאן ויסט (השכנה עם הפוביות) לורה דרן (האמא המאמצת של לוסי) פסקול הסרט כולו הוא גרסת כיסוי לשירי הביטלס שבוצע על ידי גראנדדי. שמה של לוסי, לקוח מהשיר "Lucy in the Sky with Diamonds". שמה של ריטה, עורכת הדין, מרמז לשיר "Lovely Rita" וכן שם משפחתה, האריסון, הוא כשם משפחתו של אחד מחברי הלהקה. כשסם וחבריו יוצאים מחנות הנעליים, הם עוברים במעבר חצייה באופן המרמז לעטיפת התקליט של הביטלס שם הסרט באנגלית, לקוח משורה בספרו של דוקטור סוס "לא רעב ולא אוהב" שאותו קורא סם ללוסי: I do not like green eggs and ham, I do not like them, Sam-I-am. אתר האינטרנט הרשמי של קוראים לי סם "קוראים לי סם", במסד הנתונים הקולנועיים IMDb (באנגלית) "קוראים לי סם", באתר נטפליקס "קוראים לי סם", באתר AllMovie (באנגלית) "קוראים לי סם", באתר Rotten Tomatoes (באנגלית) "קוראים לי סם", באתר Box Office Mojo (באנגלית) "קוראים לי סם", באתר Metacritic (באנגלית) "קוראים לי סם", באתר אידיבי "קוראים לי סם", במסד הנתונים הקולנועיים KinoPoisk (ברוסית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
היום האחרון של הדינוזאורים

התנגשות הדינוזאורים (באנגלית: Last Day of the Dinosaurs) היא תוכנית טלוויזיה פלאונטולוגית בת פרק אחד ששודרה בערוץ דיסקברי ב-28 באוגוסט 2010. התוכנית מבוססת על תוכנית דומה, התנגשות הדינוזאורים ששודרה בסוף 2009. התוכנית מציגה את אותם הדינוזאורים שהופיעו בתוכנית הקודמת, עם מעט הבדלים קטנים. היא עוסקת בהכחדת הקרטיקון הגדולה שחלה לפני 66 מיליון שנה ומציגה מספר דינוזאורים ברחבי העולם, כמה רגעים לפני ההתנגשות הגדולה, בהתאם לתאוריית אלווארז. קריין הסדרה הוא השחקן ביל מונדי. לפני 66 מיליון שנה בקולומביה הבריטית, טירנוזאורוס מקנן ושומר על צאצאיו, אך ברגע של הסחת דעת מגיע קוואצלקואטלוס גדול ומצליח לשדוד את הביצים הפגיעות. האב קולט את הטורף רק כשביצה אחת נותרת ורודף אחרי הפטרוזאור ביער. הוא מצליח לנשוך את רגלו, אך הפטרוזאור מצליח להימלט. זוג טריצרטופסים יריבים נלחמים על בן זוג לצד אנקילוזאורוס. המפסיד מביניהם נקלע למארב של טירנוזאורים ונהרג בידיהם. בינתיים במונגוליה זוג פרטי זאורורניתוידיז מצליחים לטרוף פרט של כארונוזאורוס, לאחר שגנבו ביצים מחבריו. במקסיקו עדר אלמוזאורוסים נודדים למכתש, בו הם מטילים ביצים. באותו הזמן אסטרואיד עצום מתנגש בכדור הארץ ויוצר פיצוץ אדיר אשר מכלה את כל הדינוזאורים הקרובים שנשרפים חיים, בטמפרטורה של מעל 600 מעלות וגם את מרבית הביצים. הפיצוץ מגיע תוך זמן קצר צפונה וגורם לרעידת אדמה שהורגת טריצרטופסים ואנקילוזאורים עם אפר לוהט ההורג את כל הפטרוזאורים ויוצר מכת ברק קטלנית. המוני יצורים נאלצים לברוח משריפות שפורצות באזור והטירנוזאורוסים ניזונים מהגופות השרופות שבדרך. נוצר אפר שחוסם את אור השמש והורג את כל הצמחים. לאחר 45 דקות מהפיצוץ, הוא יוצר סופות חול קטלניות במונגוליה ומשמיד כמה כארונוזאורוסים. פרט כארונוזאורוס אחד שורד במערה לצידם של זאורורניתוידיזים. לאחר שהסופה שוככת מעט הם מנסים לצד את הפרט ששרד. כשאחד הזאורורניתוידיזים רוכן מעליו ועומד לנשוך אותו, הוא מפיל אותו ונופל ומועך אותו למוות. הזאורורניתוידיז היחיד ששרד בורח ובקרוב מת ברעב כשבור המים באזור מורעל. עדר טריצרטופסים נודד בחיפוש מזון עד לערוץ, אשר מוביל אותם לאי מיובש, בו עדיין ישנם צמחים חיים. העדר מתקרב לשם אך במהרה צונאמי גדול מטביע את כל הדינוזאורים שבו. רק טריצרטופסים שנשארו על היבשת לצד אנקילוזאורים וטירנוזאורוסים רעבים שורדים. לאחר חודש וחצי נראים רק טריצרטופס ואנקילוזאורוס אחד שגוועים יחד. טירנוזאורוס בודד שמתקרב אליהם נלחם בטריצרטופס ונושך אותו בצוואר ואז נלחם באנקילוזאורוס, מגלגל אותו על הגב והורג אותו. הטירנוזאורוס לא נזהר ומשופד למוות על קרני הטריצרטופס. במקסיקו מתברר שביצה בודדת של אלמוזאורוס הצליחה לבקוע ולשרוד אך היא חיה לבדה ללא יכולת להתרבות. רק יצורים קטנים יותר ששרדו את הפיצוץ, כמו יונקים, עופות, דגים וזוחלים קטנים מצליחים לשרוד. עוברות 3 שנים עד שהשמש חוזרת לזרוח ואז מתחיל עידן חדש: עידן היונקים, הקנוזואיקון. התנגשות הדינוזאורים - תוכנית דומה, עליה התבססה תוכנית זו "היום האחרון של הדינוזאורים", במסד הנתונים הקולנועיים IMDb (באנגלית) "היום האחרון של הדינוזאורים", במסד הנתונים הקולנועיים KinoPoisk (ברוסית)
משוואה ממעלה שישית

משוואה ממעלה שישית היא משוואה מהצורה a x 6 + b x 5 + c x 4 + d x 3 + e x 2 + f x + g = 0 {\displaystyle ax^{6}+bx^{5}+cx^{4}+dx^{3}+ex^{2}+fx+g=0} , כאשר a ≠ 0 {\displaystyle a\neq 0} והמקדמים a , b , c , d , e , f , g {\displaystyle a,b,c,d,e,f,g} יכולים להיות מספרים שלמים, מספרים רציונליים, מספרים ממשיים, מספרי מרוכבים או, באופן כללי יותר, איברים של כל שדה. פונקציה ממעלה שישית היא פונקציה המוגדרת על ידי פולינום ממעלה שישית. משום שיש להן מעלה זוגית, היא דומה מבחינה גרפית לפונקציה ממעלה רביעית. עם זאת, לפונקציה ממעלה שישית עשויים להיות נקודות קיצון מקומיות נוספות. נגזרת של פונקציה ממעלה שישית היא פונקציה ממעלה חמישית. מאחר שפונקציה ממעלה שישית על ידי פולינום ממעלה זוגית, יש לה את אותו הגבול כאשר הארגומנט הולך לאינסוף חיובי או שלילי. אם המקדם המוביל a {\displaystyle a} הוא חיובי, אז הפונקציה עולה לפלוס אינסוף משני הצדדים ולכן לפונקציה יש מינימום גלובלי. כמו כן, אם a {\displaystyle a} שלילי, הפונקציה יורדת עד מינוס אינסוף משני הצדדים ולכן יש לה מקסימום גלובלי. כמה משוואות ממעלה שישית, כמו a x 6 + d x 3 + g = 0 {\displaystyle ax^{6}+dx^{3}+g=0} ניתנות לפתרון באמצעות רדיקלים, אבל משוואות אחרות לא ניתנות לפתרון. בשנת 1824 הוכיח נילס הנריק אבל כי אין פתרון כללי באמצעות רדיקלים למשוואה ממעלה חמישית ומעלה. שנים ספורות לאחר מכן מצא אווריסט גלואה אפיון מלא של כל המשוואות הפולינומיות שניתנות לפתרון באמצעות רדיקלים: אלו המשוואות שחבורת גלואה המתאימה להן היא חבורה פתירה. מחקרים אלו הולידו את תורת גלואה ואת תורת החבורות. גלואה פיתח טכניקות לקביעה האם משוואה נתונה ניתנת לפתרון על ידי רדיקלים. מתורת גלואה נובע כי משוואה ממעלה שישית ניתנת לפתרון במונחים של רדיקלים, אם ורק אם חבורת הגלואה שלה נמצאת בחבורה מסדר 48, המייצבת חלוקה של קבוצת השורשים לשלוש תת-קבוצות של שני שורשים, או חבורה מסדר 72 המייצבת חלוקה של מערכת השורשים לשתי תת-קבוצות של שלושה שורשים. קיימות נוסחאות כדי לבדוק כל מקרה, ולחשב את השורשים, במקרים שהמשוואה ניתנת לפתרון. ב-1867 (בעקבות עבודתו של הרמיט על משוואה ממעלה חמישית), הראה Joubert שכל הרחבת שדות ספרבילית מממד 6, במאפיין שאינו 2, נוצרת על ידי איבר המקיים משוואה מהצורה x 6 + b x 4 + c x 2 + d ( x + 1 ) {\displaystyle x^{6}+bx^{4}+cx^{2}+d(x+1)} . משוואה כללית ממעלה שישית ניתנת לפתרון במונחים של פונקציות קמפה דה פרייט. ישנן משוואות ממעלה שישית הניתנות לפתרון על ידי פונקציה היפרגאומטרית כללית במשתנה אחד, באמצעות הגישה של פליקס קליין לפתרון משוואה ממעלה חמישית. עקומת וואט, שנחקרה בעבודה הראשונית על מנוע הקיטור, היא משוואה ממעלה שישית עם שני משתנים. אחת השיטות לפתרון משוואה מעוקבת כוללת שינוי במשתנים כדי להשיג משוואה ממעלה שישית, שמשתניה ממעלות 6, 3 ו-0 בלבד. בדרך זו, ניתן לפתור אותה כמו משוואה ריבועית. פונקציה מעוקבת אריק ווייסטיין, Sextic Equation, באתר MathWorld (באנגלית) T. R. Hagedorn, General formulas for solving solvable sextic equations, J. Algebra 233 (2000), 704-757 H. Kraft / Journal of Algebra 297 (2006) 234–253
דאצ'יה דוקר

דאצ'יה דוקר (באנגלית: Dacia Dokker) היא מכונית מסחרית מתוצרת יצרנית הרכב הרומנית דאצ'יה אשר מיוצרת משנת 2012 ועד היום על ידי חברות בת של קונצרן הרכב הצרפתי רנו: "Renault Argentina" ו-"Renault Tanger Méditerranée" ברישיון "דאצ'יה". ארגנטינה - על ידי "Renault Argentina" (אנ'). מרוקו - על ידי "Renault Tanger Méditerranée" (גר'). מיניוואן - 4 דלתות מיניוואן - 5 דלתות מסחרית - 4 דלתות טנדר - 2 דלתות "MPI 85" "MPI LPG 85" (הורכב בין השנים 2014–2015) "TCe 115" (הורכב בין השנים 2013–2015) "dCi 75 eco2" "dCi 90 eco2" "SCe 100" "SCe 100 LPG" "SCe 110 LPG" "TCe 115" "dCi 75" "Blue dCi 75" (מורכב משנת 2018) "dCi 90" "Blue dCi 95" (מורכב משנת 2018) דגמי "דאצ'יה דוקר משווקים בישראל. מחיר היחידה 95,990 ש"ח, לדגם 1.5 ליטר טורבו דיזל, נכון לינואר 2019. 2 דלתות הזזה צד ימין ושמאל עם חלון נפתח משענות ראש מאחור הגה כוח תאורת יום אוטומטית דלתות אחוריות נפתחות לצדדים פסי הגנה צדדיים ספסל אחורי מתקפל ביחס 1/3-2/3 תא כפפות סגור כיסוי מטען תא אחסון עילי חגורות בטיחות קדמיות בעלות כוונון גובה נעילה מרכזית מרחוק תאורת תא מטען חלונות קדמיים חשמליים מחשב נסיעה רדיו עם נגן תקליטורים, MP3, שקעי USB לציוד חיצוני פנסי ערפל קדמיים גלגל חלופי + מגבה מראות צד חשמליות עם מפשיר אדים מערכת ABS + מערכת עזר לבלימת חירום) EBA בקרת יציבות אלקטרונית ESC (בקרת יציבות) ASR כרית אוויר קדמית לנהג ולנוסע חגורות בטיחות קדמיות מתכווננות לגובה נקודות עיגון ISOFIX למושבי בטיחות לילדים במושבים האחוריים הקיצוניים במחשב נסיעה: תזכורת ויזואלית וקולית לחגירת חגורות בטיחות קדמיות "דאצ'יה דוקר" - מסחרית "דאצ'יה דוקר" - מסחרית "דאצ'יה דוקר" - מסחרית "דאצ'יה דוקר", שנת 2012 "דאצ'יה דוקר", שנת 2012 "דאצ'יה דוקר", שנת 2012 "דאצ'יה דוקר" "דאצ'יה דוקר", דגם "Stepway", שנת 2014 "דאצ'יה דוקר", דגם "Stepway", שנת 2014 "דאצ'יה דוקר", שנת 2014 דאצ'יה דאצ'יה סנדרו מדיה וקבצים בנושא דאצ'יה דוקר בוויקישיתוף "דאצ'יה דוקר" dacia.hu/szemelyautok/modellvalasztek/dokker "דאצ'יה דוקר" alvolante.it/primo_contatto/dacia_dokker_1_5_dci_laur "דאצ'יה דוקר" דגם stepway automarket.ro/stiri/dacia-dokker-stepway-debut-oficial-la-salonul-de-la-istanbul "דאצ'יה דוקר" בישראל campaigns.israeldacia.co.il/heb/dokker
דוד באטוויניק

דוד באָטוויניק (יידיש, קרי: בוֹטוִויניק, נכתב גם בוטביניק; באנגלית: David Botwinik;‏ 12 בדצמבר 1920 – 9 בפברואר 2022) היה מלחין מוזיקת יידיש ומורה למוזיקה יהודי-קנדי יליד פולין. באטוויניק נולד בשנת 1920 בעיר וילנה שבפולין (כיום בירת ליטא). בגיל 12 החל את לימודיו בקונסרבטוריון "יידישער מוזיק" בעירו. לאחר סיום מלחמת העולם השנייה התיישב בלודז'. מאוחר יותר למד בקונסרבטוריון למוזיקה סנטה צ'צ'יליה (אנ') שברומא. ב-1956 היגר למונטריאול ועבד כמורה למוזיקה ומנהל מקהלה בבית הספר היהודי "פרץ" ובתלמוד תורה. לתקופה קצרה פרסם את כתב העת "דר נייער דור" ("הדור החדש") ואת העיתון הסאטירי "שמייזר" ("המצליף"). ב-2010 יצא לאור ספרו "משואה לחיים" (ביידיש: פון חורבן צום לעבען), בהוצאת הליגה ליידיש (ניו יורק). ספר זה מכיל 56 יצירות מקוריות, כולל שירי שואה ביידיש, שירי ילדים וקומפוזיציות מקהלות, עם שירים של משוררים שונים, חלקם של באָטוויניק עצמו. בשנת 2017 יצא לאור תקליטור המכיל 15 שירים תחת הכותרת "משואה לחיים": שירי אמנות ביידיש. בתקליטור מופיעים, בין היתר, הזמרים ליסה וילסון, ג'ון פקרד, איאן דנולפו ולואי דנטו. באטוויניק נפטר ב-9 בפברואר 2022. מחורבן לחיים (חורבן צום לעבען) מאת דוד באָטוויניק, בהוצאת הליגה ליידיש (ניו יורק) - ביוגרפיה, מסת"ב 978-1-878775-18-4 דף הספר "מחורבן לחיים" ביידיש, ב-worldcat.org דף נוסף של הספר "מחורבן לחיים" ביידיש, ב-worldcat.org ביוגרפיה של דוד באָטוויניק THE YIDDISH BOOK CENTER'S Wexler Oral History Project - עדות וידאו של באטוויניק ביידיש במונטריאול, 2011. אתרו של באטוויניק (באנגלית) שיר החלוצים - מילים: שמרקה קצ'רגינסקי. מנגינה: דוד באָטוויניק. באתר יד ושם דוד בוטביניק (1920-), דף שער בספרייה הלאומית
פיומי

פיומי (גם: "אל-פיומי") הוא שם משפחה טופונימי המעיד על ייחוס לעיר פיום שבמצרים. השם מתועד בקרב יהודים וגם בקרב ערבים מצרים ופלסטינים. האם התכוונתם ל... אישים סעדיה גאון (נולד כ"סעדיה בן יוסף אל פיומי") - מגדולי חכמי ההלכה היהודית, יליד מצרים שפעל בבבל במאה התשיעית והעשירית נתנאל בירב פיומי – רב ונגיד יהדות תימן במאה ה-12 רינאלדו פיומי – כדורגלן עבר איטלקי בעלי חיים פיומי (זן תרנגולים) (אנ') – גזע תרנגולים מצרי
טקס פרסי אוסקר ה-91

טקס פרסי אוסקר ה-91 (באנגלית: 91st Academy Awards) להענקת פרסי האוסקר של האקדמיה האמריקאית לקולנוע למיטב סרטי הקולנוע והטלוויזיה של שנת 2018 נערך בתיאטרון דולבי שבלוס אנג'לס, קליפורניה, ב-24 בפברואר 2019. לראשונה מאז טקס פרסי אוסקר ה-61 (1989) לא נבחר מנחה מרכזי לטקס, לאחר שהוחלט שמספר רב של מגישים ינחו את הטקס, ויעניקו את הפרסים לזוכים. ב-8 באוגוסט 2018 הכריזה האקדמיה על הוספת הקטגוריה "הסרט הפופולרי הטוב ביותר" ("Best Popular Film"), אך בעקבות ביקורות רבות כנגד ההחלטה "הקפיאה" האקדמיה את חלוקת הפרס, אשר לא יוענק בטקס זה. בטקס פרסי הנאמנים ("Governors Awards") אשר נערך ב-8 בנובמבר 2018 הוענקו פרסי אוסקר לשם כבוד למלחין לאלו שיפרין, לשחקנית סיסלי טייסון ולפובליציסט מרווין לוי. כמו כן הוענקו פרסי תלברג למפיקים קתלין קנדי ופרנק מרשל. בטקס עצמו זכה הסרט "הספר הירוק" בפרס לסרט הטוב ביותר, וכן בפרסי התסריט המקורי הטוב ביותר ושחקן המשנה הטוב ביותר. "רפסודיה בוהמית" זכה ב-4 פרסים, יותר מכל סרט אחר בטקס. כמו כן בלט הסרט "רומא", אשר זכה בפרסי הבמאי הטוב ביותר, הצילום הטוב ביותר והסרט הזר הטוב ביותר. סרטו של הבמאי הישראלי גיא נתיב, "Skin", זכה בפרס הסרט הקצר הטוב ביותר. המועמדויות לטקס פרסי אוסקר ה-91 הוכרזו ב-22 בינואר 2019. ההכרזה שודרה בשידור חי באתר האינטרנט הרשמי של האקדמיה, ברשתות החברתיות ובשידורים מקומיים ברחבי ארצות הברית. את ההכרזה הגישו צמד השחקנים קומייל ננג'יאני וטרייסי אליס רוס. הסרטים שקיבלו את מספר המועמדויות הרב ביותר הם "רומא" ו"המועדפת", עם 10 מועמדויות כל אחד. מדיה וקבצים בנושא טקס פרסי אוסקר ה-91 בוויקישיתוף אתר האינטרנט הרשמי של טקס פרסי אוסקר ה-91 אוסקר 2019 ייערך ללא מנחה, באתר וראייטי, 9 בינואר 2019 התקפלה: האקדמיה האמריקאית לקולנוע הקפיאה את קטגוריית "הסרט הפופולרי", באתר וואלה, 6 בספטמבר 2018 ניר יהב‏, גיא נתיב, המועמד הישראלי לאוסקר, לוואלה! תרבות: "אני בשוק, זה מטורף", באתר וואלה, 22 בינואר 2019 אבנר שביט‏, אוסקר 2019: "רומא" ו"המועדפת" מובילים עם עשר מועמדויות; מועמדות לגיא נתיב בקטגוריית הסרט הקצר, באתר וואלה, 22 בינואר 2019
אולדסמוביל אלרו

אולדסמוביל אלרו (באנגלית: Oldsmobile Alero) היא מכונית משפחתית גדולה מתוצרת חטיבת הרכב אולדסמוביל בקונצרן הרכב האמריקאי ג'נרל מוטורס, אשר יוצרה בין אפריל 1998 ל-29 באפריל 2004. 4 דלתות - סדאן. 2 דלתות - קופה. "GX" - גימור בסיסי. "GL" - דרגת גימור ביניים, מחולקת ל-3 תת-קבוצות: 1, 2, 3. "GLS" - דרגת גימור מהודרת. 5 נוסעים. מנוע קדמי רוחבי. מנוע הנעה קדמית. מנוע קירור מים. מכל דלק - 53.4 ליטר. 142,242 יחידות - שנת 1999. 137,140 יחידות - שנת 2000. 129,726 יחידות - שנת 2001. 98,979 יחידות - שנת 2002. 109,773 יחידות - שנת 2003. 79,796 יחידות - שנת 2004. קופה "אולדסמוביל אלרו" דגם "GL" - קופה "אולדסמוביל אלרו" - קופה "אולדסמוביל אלרו" - קופה "אולדסמוביל אלרו" - קופה סדאן "אולדסמוביל אלרו", 4 דלתות "אולדסמוביל אלרו", 4 דלתות "אולדסמוביל אלרו", 4 דלתות "אולדסמוביל אלרו", 4 דלתות "אולדסמוביל אלרו", 4 דלתות, שנת 2002 "אולדסמוביל אלרו", 4 דלתות אולדסמוביל אולדסמוביל אינטריגו אולדסמוביל אורורה (אנ') מדיה וקבצים בנושא אולדסמוביל אלרו בוויקישיתוף אתר אולדסמוביל "אולדסמוביל אלרו" cars.com/research/oldsmobile-alero "אולדסמוביל אלרו" היסטוריה ודגמים .nadaguides.com/Cars/Oldsmobile/Alero Encyclopedia of American Cars. Oldsmobile: Lincolnwood, IL: Publications International. 2006. p. 666. ISBN 978-1-4127-1354-2. "אולדסמוביל אלרו", קופה, שנת 2003 - מפרט carfolio.com/specifications/models/car
הבנק המרכזי של מצרים

הבנק המרכזי של מצרים (בערבית: البنك المركزي المصري; באנגלית: Central Bank of Egypt; ראשי תיבות: CBE) נוסד ב-1961 ומפקח על המדיניות המוניטרית במצרים. נגיד הבנק הנוכחי הוא טארק עאמר. הענקת רישיון הפעלה לסניפי הבנקים השונים ופיקוח עליהם גיבוש ומימוש מדיניות בנקאית, המוניטרית ואשראי הנפקת שטרות של הלירה המצרית הסדרה וניהול של רזרבות הזהב השייך למצרים הסדרה וניהול של שוק המט"ח במצרים הסדרת מערכת התשלומים הסדרת התשלומים הבינלאומיים למדינות אחרות רשימת נגידי הבנק משנת 1951-הווה: מדיה וקבצים בנושא הבנק המרכזי של מצרים בוויקישיתוף אתר האינטרנט הרשמי של הבנק המרכזי של מצרים (באנגלית) "CBE Governors". www.cbe.org.eg (באנגלית אמריקאית). ארכיון מ-2018-12-30. נבדק ב-2019-03-31. ערך זה הוא קצרמר בנושא בנקים ובנושא מצרים. אתם מוזמנים לתרום לוויקיפדיה ולהרחיב אותו.
גביע המדינה בכדורסל 1981/1982

גביע המדינה בכדורסל לעונת 1981/1982 היא התחרות ה-22 מאז היווסדו של המפעל. מכבי תל אביב זכתה בגביע המדינה ה-19 בתולדותיה, לאחר ניצחון בגמר על הפועל רמת גן. מכבי תל אביב זכתה בתואר ה-19 בתולדותיה. אלישע שוחט, ספר הכדורסל הישראלי, עמודים 223-224 גמר גביע המדינה 1982, מכבי תל אביב - הפועל רמת גן 77:90 ערוץ היוטיוב של מכבי תל אביב המידע באדיבות אלישע שוחט, ספר הכדורסל הישראלי
לומייה

לומייה (בצרפתית: Lomié) היא עיירה בקמרון שנמצאת באזור המזרח. לומייה ממוקמת כ-160 ק"מ מבירת האזור ברטואה וכ-250 ק"מ מבירת המדינה יאונדה. בנוסף העיירה נמצאת כ-190 ק"מ מהגבול של קמרון עם הרפובליקה המרכז-אפריקאית, כ-111 ק"מ מהגבול של קמרון עם הרפובליקה של קונגו וכ-115 ק"מ מהגבול של קמרון עם גבון. לומייה ממוקמת ליד הכביש האזורי P6. בעבר רוב העבודות בעיירה היו קשורות לתעשיית הייעור. כיום, בלומייה יש פרויקט גדול לכריית קובלט ואבץ. הפרויקט מתוכנן ומבוצע על ידי חברת הכרייה GEOVIC. יש מספר מבנים היסטוריים בלומייה, הקשורים לשלטון הגרמני והשלטון הצרפתי על קמרון. מבנים אלו כוללים את ביתו של המנהל האזרחי הראשי, בית כלא, בית משפט וסניף דואר. מדיה וקבצים בנושא לומייה בוויקישיתוף אתר האינטרנט הרשמי של לומייה Mail & Guardian Online article: For Cameroon's pygmies, no forest is impenetrable enough Pictures of Lomié Troisième recensement général de la population et de l'habitat (3e RGPH, 2005), Bureau central des recensements et des études de population du Cameroun (BUCREP), 2010. ערך זה הוא קצרמר בנושא יישובים בקמרון. אתם מוזמנים לתרום לוויקיפדיה ולהרחיב אותו.
אוסקר 2019

האם התכוונתם ל... טקס פרסי אוסקר ה-91 – טקס אשר התקיים בשנת 2019, להענקת פרסים לסרטים שיצאו בשנת 2018. טקס פרסי אוסקר ה-92 – טקס אשר יתקיים בשנת 2020, להענקת פרסים לסרטים שיצאו בשנת 2019.
אירגסמצ'ה

אירגסמצ'ה (בהונגרית: Iregszemcse) הוא כפר במחוז טולנה שבמרכז הונגריה. לא ידוע הרבה על יהודי הכפר. במפקד קהילות הונגריה נכתב שהיו במקום 95 יהודים, בהם רופא, וטרינר וכמה בעלי אחוזות. יהודי העיר נשלחו למחנה ההשמדה אושוויץ בשנת 1944. פנקס הקהילות הונגריה, יוסף שוויצר, עמוד 152 איראג-סאמצ'א, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 30. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944) מדיה וקבצים בנושא אירגסמצ'ה בוויקישיתוף אתר האינטרנט הרשמי של אירגסמצ'ה ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
שיכון ופיתוח

שיכון ופיתוח לישראל בע"מ, בקיצור "שו"פ", הייתה חברה ציבורית לבנייה (דירות, מגרשים לבנייה עצמית, מרכזים מסחריים ומבני תרבות) באזורי פיתוח ובשכונות חדשות בכל רחבי ישראל. החברה הופרטה ונמכרה לחברת "אזורים". החברה נוסדה על ידי חברת עמידר בעקבות החלטת ועדת השרים לענייני כלכלה מפברואר 1961 כזרוע ביצועית של משרד השיכון. מימון פעולות החברה נועדה לבוא מהון עצמי, הון פרטי ותמיכה ממשלתית. נבנו דירות לעולים ולזוגות צעירים. במקור הייתה כוונה להשכיר את הדירות להפריש חלק מן השכירות עבור קניה עתידית. אולם, עקב הדרישה הרבה לקנייה מיידית של הדירות, השתנה אופי המסירה לזכאים. בסוף שנת 1985 דרש מרכז הקבלנים את מכירת החברה, בטענה שהיא מוכרת דירות מתחת למחירי השוק ויוצרת בכך תחרות בלתי-הוגנת. בשנת 1995 רכשה חברת אזורים יחד עם החברה לישראל וקרן רנסאנס של איש העסקים צ'ארלס ברונפמן את חברת "שיכון ופיתוח" מידי מדינת ישראל במכרז. בשנת 1998 רכשה אזורים את חלקם של שותפיה, ומיזגה את אזורים ו"שיכון ופיתוח" לחברה אחת. אמיר אייזנברג, ‏"אנו מתכוונים למזג את הפעילות של שו"פ ואזורים", באתר גלובס, 3 בדצמבר 1997 1,084 דירות לא מכורות בשווי של כ-180 מיליון דולר בשיכון ופיתוח, באתר גלובס, 5 באוקטובר 1997 אבי בר-אלי, שיכון ופיתוח תפצה את מושב בית נחמיה ב-2.4 מיליון שקל, באתר הארץ, 5 ביוני 2006 שיכון ופיתוח לישראל בע"מ, דבר, 28 במאי 1964 הקבלנים תובעים את מכירת שיכון ופיתוח, מעריב, מעריב, 3 בדצמבר 1985 תדמור דורש מקלארידג' לחשוף את זהות המשקיעים בקרן רנסנס, באתר גלובס, 10 באוגוסט 1997 אלעזר לוין, ‏הממונה על ההגבלים אישר עקרונית את העיסקה למכירת P משו"פ לאזורים, באתר גלובס, 11 בינואר 1998 אזורים-שו"פ: ענק נולד, באתר גלובס, 8 בדצמבר 1997 אזורים השלימה רכישת שו"פ מהחברה לישראל וקרן רנסאנס, באתר גלובס, 11 בפברואר 1998 ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
משפחת טקאדלצ'ק

יאן ואנה טקאדלצ'ק ובנם בוהומיל (בצ'כית: Tkadleček, Jan, Anna & Bohumil) הם זוג ובנם מצ'כיה, שהוכרו כחסידי אומות העולם, לאחר שהצילו אב ובנו בתקופת השואה על ידי מתן מסתור עד סוף מלחמת העולם השנייה. יאן טקאדלצ'ק התגורר עם אשתו ובניו בזלין בדרום מורביה, והיה בעליו של מפעל לעץ בכפר.   אריך קולקה ובנו אוטו דב בן ה-12 הצליחו לברוח בעת שהועברו ברכבת דחוסה מאושוויץ למאוטהאוזן. הם הסתתרו תחילה יחד אצל מכר של אריך, רופא השיניים בשם יאנסה פרמיסל. לאחר מכן קיבלו מסתור אצל מכר של אריך, בשם  וצלב יורן. אריך השאיר ברשותו את בנו אוטו והמשיך למקום מסתור חדש, בעליית הגג בביתו של קארל פרידל. כעבור חודשיים נאלץ לחפש מקום מסתור חדש. הוא יצר קשר עם ידיד נוסף מהעיר זלין בשם יאן טקאדלצ'ק. יאן ואשתו אנה נענו לבקשתו למקום מסתור מפני הנאצים. אריך הוחבא בעליית הגג של מפעל העצים שניהל יאן. יאן דאג להשיג עבורו מסמכים מזויפים ורשם אותו כעובד במפעל. כאשר התגברו חיפושי הגסטפו בכפר שבו הסתתר אוטו, בנו של אריך, הציע יאן ללא היסוס להביאו לביתם. שני הבנים של יאן ואנה, בוהומיל וג'קוב, ליוו את אוטו בבטחה לביתם. אנה דאגה לספק מזון לאריק ולאוטו, וכך נשארו האב ובנו אצל משפחת טקאדלצ'ק עד סיום המלחמה. ב-2 במאי 1945 שוחררה זלין מהנאצים, ואריק ואוטו נפרדו ממציליהם. אריך קולקה ובנו אוטו עלו לישראל בשנת 1949, והמשיכו לשמור על קשר עם הזוג טקאדלצ'ק והתכתבו עמם. הבן בוהומיל הוזמן לבקר בישראל ואף שמר בהמשך על קשר חברי חם עם אוטו קולקה. ב-2 בינואר 1969 הכיר "יד ושם" בזוג טקאדלצ'ק ובנם בוהומיל כחסידי אומות העולם. הטקס התקיים בסטוקהולם, שוודיה. שמם נחקק על קיר הכבוד בגן חסידי אומות העולם ביד ושם. אריך קולקה ובנו אוטו דב קולקה שתלו עץ לכבודם ב-28 בפברואר 1982. קולקה, דב. נופים ממטרופולין המוות (הוצאת ידיעות ספרים, 2013) The Righteous Among The Nations: Tkadleček FAMILY, באתר האינטרנט של "יד ושם" The Righteous Among The Nations, יד ושם תיק חסידי אומות העולם 481, יד ושם
מוריס גיב

מוריס ארנסט גיב (באנגלית: Maurice Gibb;‏ 22 בדצמבר 1949 – 12 בינואר 2003) היה מוזיקאי, זמר, פזמונאי ומפיק מוזיקלי בריטי, שזכה לתהילה כחבר להקת הבי ג'יז. על אף שאחיו הבכור בארי גיב ואחיו התאום רובין גיב היו הזמרים הראשיים של הלהקה, ברוב אלבומיהם נכללו לפחות שיר אחד או שניים המציגים את שירתו הראשית של מוריס, כולל "Lay It on Me", "Country Woman" ו-"On Time". מוריס גיב נולד בדאגלס. הוא אחיו הצעיר של בארי גיב, אחיו הגדול של אנדי גיב, ואחיו התאום של רובין גיב, אשר צעיר ממנו ב-35 דקות. הוא התחיל את קריירת המוזיקה שלו בשנת 1955 במנצ'סטר שבאנגליה, והצטרף ללהקת Rattlesnakes, שהפכה מאוחר יותר ל-Bee Gees בשנת 1958 כאשר הם עברו לאוסטרליה. הם חזרו לאנגליה, שם זכו לתהילה עולמית. היה נשוי לכוכבת הפופ, לולו הבריטית. מוריס התמוטט ב-9 בינואר 2003. הוא הובהל לבית חולים ועבר ניתוח בטן, הוא אושפז במצב קריטי אך יציב במשך שלושה ימים אך נפטר מהתקף לב ב-12 בינואר 2003. הרופאים קבעו את מותו בבית חולים בבוקר של אותו יום. בעקבות מותו הבלתי צפוי של גיב בשנת 2003, בנו אסף את הפרס שלו בארמון בקינגהאם בשנת 2004. מדיה וקבצים בנושא מוריס גיב בוויקישיתוף מוריס גיב, ברשת החברתית פייסבוק מוריס גיב, ברשת החברתית אקס (טוויטר) מוריס גיב, במסד הנתונים הקולנועיים IMDb (באנגלית) מוריס גיב, באתר AllMusic (באנגלית) מוריס גיב, באתר MusicBrainz (באנגלית) מוריס גיב, באתר Yandex.Music (ברוסית) מוריס גיב, באתר Discogs (באנגלית) מוריס גיב, באתר SecondHandSongs מוריס גיב, באתר DNCI מוריס גיב, באתר "Find a Grave" (באנגלית) מוריס גיב (1949-2003), דף שער בספרייה הלאומית מוריס גיב הלך לעולמו, באתר ynet, 12 בינואר 2003 ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.